钦定古今图书集成/明伦汇编/官常典/第757卷 > 王与孕〈子士和〉
## 钦定古今图书集成/明伦汇编/官常典/第757卷 > 王与孕〈子士和〉

按《新城县志》：“与孕，字百斯，浙江布政使象晋次子也。
中天启七年举人，崇祯元年进士，改翰林院庶吉士，
授湖广道监蔡御史抗疏劾总兵官邓𤣱罪，时主兵
者方横，𤣱又阁臣私人。疏上，大忤阁臣意，谪归，遂不
复出。十七年三月，流贼陷京师，与孕闻之，涕泣不食。
自草《圹志》讫，再拜诀其父，入室沐浴，与其妻及子士”
和拒户自经死。遗命速葬。士和，字允协，县学生；始与
孕求死。时家人或以微言讽士和，俾乘间譬解，士和
不为动，且曰：“此世间好事，女曹安用喋喋为！”遂作《绝
命词》而亡。